കെ.എസ്.ആര്.ടി.സി ജീവനക്കാരന് ഓടിച്ച കാര് നിയന്ത്രണംവിട്ട് ഡിവൈഡറിലിടിച്ചു തിരുവനന്തപുരം: കെ.എസ്.ആര്.ടി.സി ജീവനക്കാരന് ഓടിച്ച കാര് നിയന്ത്രണംവിട്ട് ഡിവൈഡറിലിടിച്ചു. പെരിങ്ങമ്മല സ്വദേശി ബിജു ഓടിച്ച കാറാണ് ഇന്നലെ രാത്രി 10.30 ഓടെ ആയുര്വേദ കോളജിനു സമീപം അപകടത്തില്പെട്ടത്. ഇയാള് മദ്യപിച്ചിരുന്നതായി നാട്ടുകാര് പരാതിപ്പെട്ടതിനെ തുടര്ന്ന് പൊലീസെത്തി കസ്റ്റഡിയിലെടുത്തശേഷം പരിശോധനക്കായി മെഡിക്കല് കോളജിലേക്ക് കൊണ്ടുപോയി.നിയന്ത്രണംവിട്ട കാര് വലതുവശത്തെ ഡിവൈഡറിലേക്ക് ഇടിച്ചുകയറി. ഇടിയുടെ ആഘാതത്തില് കാറിെന്റ ഓയില് ടാങ്ക് പൊട്ടി ഓയില് റോഡിലാകെ പരന്നു. തുടര്ന്ന്, അഗ്നിരക്ഷാസേന എത്തിയാണ് പരന്ന ഓയില് നീക്കം ചെയ്തത്. കാറിെന്റ ഡോര് പൊളിച്ചാണ് ബിജുവിനെ പുറത്തെടുത്തത്. അപകടത്തെ തുടര്ന്ന് ഗതാഗതം തടസ്സപ്പെട്ടു. ക്രെയിന് ഉപയോഗിച്ച് വാഹനം സ്റ്റേഷനിലേക്ക് മാറ്റി.